ΓΡΑΠΤΗ ΕΡΩΤΗΣΗ E-3038/02

υποβολή: Laura Gonzlez lvarez (GUE/NGL) προς την Επιτροπή

(24 Οκτωβρίου 2002)

Θέμα: Το φράγμα του Μπερνάρδος (Σεγκόβια — Ισπανία) και οι περιβαλλοντικές του επιπτώσεις

Το φράγμα του Μπερνάρδος εξαιρέθηκε από το Εθνικό Υδρολογικό Σχέδιο λόγω των τεράστιων οικολογικών επιπτώσεών του και της όχι απαραίτητηςδρολογικής χρησιμότητάς του. Παρά ταύτα, η Υδρογραφική Συνομοσπονδία του Ντουέρο επιμένει να κατασκευασθεί. Εάν το έργο αυτό κατασκευαζόταν θα είχε ως συνέπεια να πλημμυρίσουν 3857 εκτάρια μεγάλης οικολογικής αξίας, μεταξύ των οποίων και πολλές εκατοντάδες εκταρίων πευκοδάσους σε πολύ καλή κατάσταση καθώς και δάσος φιλυρών μεγάλης φυσικής αξίας. Ηλοποίηση του έργου θα προκαλέσει την εξαφάνιση της ιδιαίτερα πλούσιας πανίδας της περιοχής, η οποία περιλαμβάνει προστατευόμενα είδη όπως ο λυνξ, ο λύκος, η ενυδρίς, ο μαύρος πελαργός καθώς και πολλά αρπακτικά πτηνά. Θα εξαφανισθούν επίσης κάτω από τα νερά σημαντικά αρχαιολογικά και παλαιοντολογικά στοιχεία, όπως η ρωμαϊκή κώμη Λος Κασάρες, στην περιοχή της κοινότητας της Αρμούνια και τα κοιτάσματα του Ελ Οτέρο.

Αξίζει να σημειωθεί ότι το άρθρο 2 της Οδηγίας 85/337/ΕΟΚ(1), που τροποποιήθηκε από την Οδηγία 97/11/ΕΚ(2), σχετικά με τις περιβαλλοντικές επιπτώσεις ορισμένων δημόσιων και ιδιωτικών σχεδίων, προβλέπει ότι προ της χορήγησης της αδείας, τα εν λόγω σχέδια πρέπει ναποβάλλονται σε αξιολόγηση, ιδιαίτερα λόγω της φύσεώς, των διαστάσεων ή της θέσεώς τους.

Λαμβάνονταςπόψη τον σημαντικό αριθμό αγρίων πτηνών και προστατευόμενων ειδών που θα εξαφανίζονταν λόγω του έργου αυτού, σε ποιον βαθμό θα μπορούσαν να εφαρμοσθούν οι Οδηγίες 79/409/ΕΟΚ(3), σχετικά με την προστασία των πτηνών, και 92/43/ΕΟΚ(4), σχετικά με την διατήρηση των φυσικών οικοτόπων και της άγριας χλωρίδας και πανίδας·

Ποια μέτρα σκοπεύει να λάβει η Επιτροπή προκειμένου να εξασφαλισθεί ότι στην προκείμενη περίπτωση θα εφαρμοσθεί δεόντως το κοινοτικό δίκαιο και ειδικότερα η Οδηγία 97/11/ΕΚ·

Μπορεί να αναφέρει η Επιτροπή εάν οι ισπανικές αρχές έχουν ζητήσει οικονομική ενίσχυση για το έργο αυτό από τα ευρωπαϊκά ταμεία·

(1) ΕΕ L 175 της 5.7.1985, σελ. 40.

(2) ΕΕ L 73 της 14.3.1997, σελ. 5.

(3) ΕΕ L 103 της 25.4.1979, σελ. 1.

(4) ΕΕ L 206 της 22.7.1992, σελ. 7.

Απάντηση της κας Wallstrm εξ ονόματος της Επιτροπής

(7 Ιανουαρίου 2003)

Η Επιτροπή έχειπόψη της τα όσα αναφέρει το Αξιότιμο Μέλος του Κοινοβουλίου σχετικά με το σχέδιο κατασκευής του φράγματος του Bernardos. Πράγματι, μια καταγγελία για το ίδιο θέμα πουποβλήθηκε πρόσφατα έχει μόλις καταχωρηθεί και εξετάζεται τώρα προκειμένου να εξακριβωθεί η σημασία της τοποθεσίας και να διαπιστωθεί ποια νομοθεσία εφαρμόζεται στη συγκεκριμένη περίπτωση.

Σε περίπτωση που ένα έργο έχει αξιοσημείωτη επίδραση σε μια τοποθεσία του δικτύου Natura 2000, πρέπει να διεξαχθεί κατάλληλη αξιολόγηση των επιπτώσεών του σύμφωνα με τα κριτήρια του άρθρου 6 της οδηγίας για τους οικοτόπους(1).

Στη συγκεκριμένη περίπτωση, θα ήταν δυνατόν να εφαρμόζεται η οδηγία 85/337/ΕΟΚ του Συμβουλίου της 27ης Ιουνίου 1985 για την εκτίμηση των επιπτώσεων ορισμένων δημοσίων και ιδιωτικών έργων στο περιβάλλον, όπως τροποποιήθηκε από την οδηγία 97/11/ΕΚ, δεδομένου ότι το έργο το οποίο καταγγέλλει το Αξιότιμο Μέλος του Κοινοβουλίου μπορεί να θεωρηθεί ότι εμπίπτει στο παράρτημα Ι (σημείο 15) ή στο παράρτημα ΙΙ (σημείο 10.ζ) ανάλογα με τον όγκο των προς ταμίευσηδάτων. Δεδομένου ότι δεν διατίθενται ακριβή στοιχεία για το συγκεκριμένο έργο, δεν είναι δυνατόν επί του προϊόντος να ειπωθεί με βεβαιότητα κατά πόσο εμπίπτει στο παράρτημα Ι ή ΙΙ της οδηγίας.

Αξίζει να επισημανθεί ότι στο άρθρο 2 της οδηγίας αυτής προβλέπεται ότι τα έργα τα οποία ενδέχεται να έχουν σημαντικές επιπτώσεις στο περιβάλλον λόγω, μεταξύ άλλων, της φύσεως, του μεγέθους ή της θέσεώς τους, πρέπει ναποβάλλονται σε εκτίμηση των περιβαλλοντικών επιπτώσεών τους πριν από τη χορήγηση της αδείας.

Για τα έργα που απαριθμούνται στο παράρτημα ΙΙ, τα κράτη μέλη οφείλουν να προσδιορίζουν κατά πόσο θα πρέπει ναποβληθούν σε αξιολόγηση σύμφωνα με τα άρθρα 5 έως 10, μετά από μια κατά περίπτωση εξέταση ή βάσει κατωτάτων ορίων ή κριτηρίων που καθορίζουν τα ίδια τα κράτη μέλη. Για την κατά περίπτωση εξέταση καθώς και για τον καθορισμό των κατώτατων ορίων ή κριτηρίων τα κράτη μέλη οφείλουν να λαμβάνουνπόψη τα αντίστοιχα κριτήρια επιλογής του παραρτήματος ΙΙΙ. Η απόφαση που λαμβάνεται από τη δημόσια αρχή πρέπει να δημοσιοποιείται.

Η οδηγία 85/337/ΕΟΚ τροποποιήθηκε από την οδηγία 97/11/ΕΚ. Ωστόσο, σύμφωνα με το άρθρο 3 παράγραφος 2 της οδηγίας 97/11/ΕΚ, για τις αιτήσεις αδείας πουποβλήθηκαν πριν από τις 14 Μαρτίου 1999 ισχύουν οι διατάξεις της οδηγίας 85/337/ΕΟΚ όπως ήταν διατυπωμένες πριν από την τροποποίησή της.

Δεδομένου του ρόλου της ως θεματοφύλακα των συνθηκών, η Επιτροπή δεν θα διστάσει να λάβει κάθε αναγκαίο μέτρο για να διασφαλίσει την τήρηση του κοινοτικού δικαίου.

Στο πλαίσιο της αποκεντρωμένης εφαρμογής των προγραμμάτων δυνάμει του κανονισμού (ΕΚ) αριθ. 1260/99(2), η Επιτροπή δεν ενημερώνεται εκ των προτέρων σχετικά με τα έργα που επιλέγουν οι διαχειριστικές αρχές για κοινοτική συγχρηματοδότηση. Η Επιτροπή απευθύνεται επισήμως στο κράτος μέλος προκειμένου να συγκεντρώσει τις πληροφορίες που επιθυμεί να λάβει το Αξιότιμο Μέλος του Κοινοβουλίου τις οποίες και θα του διαβιβάσει μόλις της περιέλθουν.

(1) Οδηγία 92/43/ΕΟΚ του Συμβουλίου, της 21ης Μαΐου 1992, για τη διατήρηση των φυσικών οικοτόπων καθώς και της άγριας πανίδας και χλωρίδας.

(2) Κανονισμός (ΕΚ) αριθ. 1260/1999 του Συμβουλίου της 21ης Ιουνίου 1999 περί γενικών διατάξεων για τα διαρθρωτικά Ταμεία, ΕΕ L 161 της 26/06/1999.